text: [{"text_idx": "#000002", "text": "Tey vo\u0301ru fa\u0301, i\u00f0 h\u00f8vdu rokna\u00f0 vi\u00f0, at TB skuldi vera so v\u00e6l\nvi\u00f0 i\u0301 bestu deildini, sum felagi\u00f0 er nu\u0301. Veruleikin er, at u\u0301t av 5 teimum\nfyrstu dystunum i\u0301 landskappingini, hevur TB vunni\u00f0 tveir, sp\u00e6lt tveir javnar og\ntapt ein dyst. Stigatali\u00f0 er 8 og er TB ti\u0301 a\u0301 einum deildum 4. pla\u0301ssi, i\u00f0 gevur\natgongd til europeiskan fo\u0301tbo\u0301lt. Afturat hesum vann TB fyrsta dystin i\u0301\nkappingini um l\u00f8gmanssteypi\u00f0, mo\u0301ti grannunum u\u0301r Va\u0301gi, FC Su\u00f0uroy, og er sostatt\nframvegis vi\u00f0 i\u0301 hesi kappingini eisini."}, {"text_idx": "#000003", "text": "Kappingara\u0301ri\u00f0 er sja\u0301lvandi ju\u0301st byrja\u00f0, men avrikini hja\u0301\nokkara monnum hava veri\u00f0 so miki\u00f0 sannf\u00f8randi, at teir hava gj\u00f8rt \u00f8llum serfr\u00f8\u00f0ingum\nfyri skommum. Ta\u0301 f\u00f8royameistararnir u\u0301r HB vo\u0301ru a\u0301 vitjan sunnudagin, fo\u0301ru \u00f8ll\n(uttan einstakir HB-fjepparir) heim vi\u00f0 einari kenslu av, at TB a\u0301tti at vunni\u00f0\ndystin vi\u00f0 meir enn einum ma\u0301li."}, {"text_idx": "#000004", "text": "Okkara r\u00f8sku menn hava funni\u00f0 ey\u00f0kendu, gomlu dygdirnar fram\naftur og vit vi\u00f0haldsfo\u0301lk vita, at teir geva onganti\u0301\u00f0 upp! Sp\u00e6li\u00f0 fly\u0301tir i\u0301\nlongum l\u00f8tum heilt v\u00e6l, verjan er kru\u0301tsterk og ho\u0301ast a\u0301lopi\u00f0 saktans kundi havt\nskoti\u00f0 dupult so no\u0301gv ma\u0301l, i\u00f0 ta\u00f0 hevur skoti\u00f0 higartil, so hava vit i\u0301 TB\neisini toppskju\u0301ttan i\u0301 bestu deildini \u2013 evnari\u0301ka Stefan Radosavljevic."}, {"text_idx": "#000005", "text": "Vit vita nu\u0301, at bla\u00f0unga li\u00f0 okkara (vi\u00f0 einst\u00f8kum eldri\ndygdar-undant\u00f8kum) inniheldur dygdir, i\u00f0 vit kanska ikki h\u00f8vdu givi\u00f0 okkum far\num a\u0301\u00f0ur. U\u0301tlendsku leikararnir hava styrkt okkum, har teir eru settir inn, evnari\u0301ku\nDa\u0301njal og John Villy hava veri\u00f0 okkum ein sannur fongur, eftir at teir valdu at\nsp\u00e6la fyri TB i\u0301 a\u0301r og Po\u0301l Ingason hevur valla sp\u00e6lt betur enn hann ger ju\u0301st i\u0301\nl\u00f8tuni. Gle\u00f0iligt er eisini at si\u0301ggja \u201cgamla\u201d stri\u0301\u00f0smannin Aron S\u00f8rensen, aftur"}, {"text_idx": "#000008", "text": "Ein innilig a\u0301heitan skal fara til a\u0301\u00f0ur so m\u00e6lska\nfjepparafelagi\u00f0 \u201cEinherjar\u201d, um at koma u\u0301t u\u0301r hellunum aftur og taka bannarar,\ntrummur og hvat anna\u00f0 er at fa\u0301a fatur a\u0301, fram aftur og lata mo\u0301tst\u00f8\u00f0uli\u00f0- og\nfjepparar vita, at vi\u00f0 Sto\u0301ra\u0301 er ta\u00f0 TB sum ta\u00f0 sny\u0301r seg um!"}, {"text_idx": "#000009", "text": "To\u0301rsdagin skulu Vi\u0301kingar ikki ver\u00f0a i\u0301 iva um hvar teir eru\nkomnir \u2013 teir eru komnir til v\u00f8ggu f\u00f8royska fo\u0301tbo\u0301ltsins! Ta\u00f0 var her alt\nbyrja\u00f0i \u2013 s\u00f8gan byrja\u00f0i vi\u00f0 okum!"}]